**Ministru kabineta noteikumu projekta “Grozījums Ministru kabineta 1998. gada 20. oktobra noteikumos Nr. 411 “Noteikumi par stratēģiskās un reģionālās nozīmes dzelzceļa infrastruktūras iedalījumu”” sākotnējās ietekmes novērtējuma ziņojums (anotācija)**

|  |
| --- |
| **Tiesību akta projekta anotācijas kopsavilkums** |
| Mērķis, risinājums un projekta spēkā stāšanās laiks  | Nav attiecināms atbilstoši Ministru kabineta 2009. gada 15. decembra instrukcijas Nr. 19 “Tiesību akta projekta sākotnējās ietekmes izvērtēšanas kārtība” 5.1 punktam. |

|  |
| --- |
| **I. Tiesību akta projekta izstrādes nepieciešamība** |
| 1. | Pamatojums | Dzelzceļa likuma 7. panta trešā daļa. Satiksmes ministrijas iniciatīva. |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība   | Ministru kabineta noteikumu projekts “Grozījumi Ministru kabineta 1998. gada 20. oktobra noteikumos Nr. 411 “Noteikumi par stratēģiskās un reģionālās nozīmes dzelzceļa infrastruktūras iedalījumu”” (turpmāk - Projekts) paredz veikt grozījumu Ministru kabineta 1998. gada 20. oktobra noteikumos Nr. 411 “Noteikumi par stratēģiskās un reģionālās nozīmes dzelzceļa infrastruktūras iedalījumu” (turpmāk – Noteikumi Nr. 411) atbilstoši izstrādātajam grozījumam Ministru kabineta 2018. gada 15. maija rīkojumā Nr. 215 “Par publiskās lietošanas dzelzceļa infrastruktūras statusa piešķiršanu” (turpmāk – Rīkojuma projekts).Pamatojoties uz VAS “Latvijas dzelzceļš” (turpmāk – LDZ) 2020. gada  1. decembra vēstuli Nr. D – 6.4.1./653 – 2020 “Par grozījumiem Ministru kabineta 2018. gada 15. maija rīkojumā Nr. 215 “Par publiskās lietošanas dzelzceļa infrastruktūras statusa piešķiršanu”, kurā lūgts precizēt Ministru kabineta 2020. gada 15. maija rīkojumu Nr. 215 “Par publiskās lietošanas dzelzceļa infrastruktūras statusa piešķiršanu” atbilstoši šā brīža situācijai, ir izstrādāts Rīkojuma projekts.Ar Rīkojuma projektu tiek precizēts dzelzceļa iecirknis “Čiekurkalns – Rīga Krasta”, izslēdzot no tā dzelzceļa infrastruktūru “Rīga Krasta”, jo LDZ vairs nav dzelzceļa infrastruktūras “Rīga Krasta” pārvaldītājs, turklāt šajā dzelzceļa infrastruktūrā ir demontēti sliežu ceļi un to vairs nav plānots izmantot dzelzceļa pārvadājumiem. Rīkojuma projekts dzelzceļa iecirkni izsaka jaunā redakcijā: “Čiekurkalns – Ceļa postenis 3. km”, aizstājot dzelzceļa infrastruktūru “Rīga Krasta” ar LDZ pārvaldījumā esošo dzelzceļa infrastruktūru “Ceļa postenis 3. km”.Pamatojoties uz grozījumu Rīkojuma projektā, Projekts paredz precizēt stratēģiskās (valsts) nozīmes dzelzceļa infrastruktūras sarakstu, izsakot Noteikumu Nr. 411 2.26. apakšpunktu šādā redakcijā: “Čiekurkalns – Ceļa postenis 3. km”, izslēdzot no esošā dzelzceļa iecirkņa “Čiekurkalns – Rīga Krasta” dzelzceļa infrastruktūru “Rīga Krasta” un aizstājot to ar dzelzceļa iecirkni “Ceļa postenis 3. km”Ņemot vērā to, ka Noteikumu projekts iegūst aktualitāti tikai tad, kad stāsies spēkā Rīkojuma projekts, Projekts stāsies spēkā tikai pēc Rīkojuma projekta spēkā stāšanās. |
| 3. | Projekta izstrādē iesaistītās institūcijas un publiskas personas kapitālsabiedrības | Satiksmes ministrija, VAS “Latvijas dzelzceļš”. |
| 4. | Cita informācija | Nav. |

|  |
| --- |
| **II. Tiesību akta projekta ietekme uz sabiedrību, tautsaimniecības attīstību un administratīvo slogu** |
| 1. | Sabiedrības mērķgrupas, kuras tiesiskais regulējums ietekmē vai varētu ietekmēt | Pārvadātāji, kas izmantoja un izmantos attiecīgo dzelzceļa infrastruktūru, kravas saņēmēji, nosūtītāji. |
| 2. | Tiesiskā regulējuma ietekme uz tautsaimniecību un administratīvo slogu | Projekts šo jomu neskar. |
| 3. | Administratīvo izmaksu monetārs novērtējums | Projekts šo jomu neskar. |
| 4. |  Atbilstības izmaksu monetārs novērtējums | Projekts šo jomu neskar. |
| 5. | Cita informācija | Nav. |

|  |
| --- |
| **III. Tiesību akta projekta ietekme uz valsts budžetu un pašvaldību budžetiem** |
| Projekts šo jomu neskar. |

|  |
| --- |
| **IV. Tiesību akta projekta ietekme uz spēkā esošo tiesību normu sistēmu** |
| 1. | Saistītie tiesību aktu projekti | Nepieciešams veikt grozījumu arī Ministru kabineta 2018. gada 15. maija rīkojumā Nr. 215 “Par publiskās lietošanas dzelzceļa infrastruktūras statusa piešķiršanu”. Pēc Projekta spēkā stāšanās, tiks grozīts un papildināts stratēģiskās un reģionālās nozīmes dzelzceļa infrastruktūras iedalījuma saraksts, līdz ar to nepieciešams atbilstoši grozījumiem aktualizēt arī Rīkojuma projektu. |
| 2. | Atbildīgā institūcija | Satiksmes ministrija. |
| 3. | Cita informācija | Satiksmes ministrija ir izstrādājusi Ministru kabineta rīkojuma projektu “Grozījums Ministru kabineta 2018. gada 15. maija rīkojumā Nr. 215 “Par publiskās lietošanas dzelzceļa infrastruktūras statusa piešķiršanu”, kas tiek virzīts vienlaikus ar Projektu – noteiktajā kārtībā. |

|  |
| --- |
| **V. Tiesību akta projekta atbilstība Latvijas Republikas starptautiskajām saistībām** |
| Projekts šo jomu neskar. |

|  |
| --- |
| **VI. Sabiedrības līdzdalība un komunikācijas aktivitātes** |
| 1. | Plānotās sabiedrības līdzdalības un komunikācijas aktivitātes saistībā ar projektu | Atbilstoši Ministru kabineta 2009. gada 25. augusta noteikumiem Nr. 970 „Sabiedrības līdzdalības kārtība attīstības plānošanas procesā” 7.4.1 apakšpunktam, sabiedrībai tiek dota iespēja rakstiski sniegt viedokli par Projektu izstrādes stadijā. |
| 2. | Sabiedrības līdzdalība projekta izstrādē | Projekts un tā sākotnējās ietekmes novērtējuma ziņojums (anotācija) 2021. gada 9. jūlijā tika ievietots tīmekļvietnē:<https://www.sam.gov.lv/lv/izstrade-esosie-attistibas-planosanas-dokumenti-un-tiesibu-akti>Ministru kabineta tīmekļvietnē sadaļā “Valsts kanceleja” – “Sabiedrības līdzdalība”: <https://mk.gov.lv/content/ministru-kabineta-diskusiju-dokumenti> |
| 3. | Sabiedrības līdzdalības rezultāti | Ja sabiedrības līdzdalības laikā tiks saņemti priekšlikumi vai iebildumi, tie tiks izskatīti un, nepieciešamības gadījumā, attiecīgi precizēts Projekts. |
| 4. | Cita informācija | Nav. |

|  |
| --- |
| **VII. Tiesību akta projekta izpildes nodrošināšana un tās ietekme uz institūcijām** |
| 1. | Projekta izpildē iesaistītās institūcijas | VAS “Latvijas dzelzceļš”, Valsts dzelzceļa administrācija. |
| 2. | Projekta izpildes ietekme uz pār­valdes funkcijām un institucionālo struktūru.Jaunu institūciju izveide, esošu institūciju likvidācija vai reorga­nizācija, to ietekme uz institūcijas cilvēkresursiem | Projekta īstenošana tiks veikta esošo cilvēkresursu ietvaros. Saistībā ar projekta izpildi nav nepieciešams veidot jaunas institūcijas vai likvidēt vai reorganizēt esošās.  |
| 3. | Cita informācija | Nav. |

Satiksmes ministrs T. Linkaits

Vīza: valsts sekretāres vietā

Valsts sekretāra vietniece L. Austrupe